Spišská Nová Ves, 9. 12. 2009                      

MESTSKÉ ZASTUPITEĽSTVO
dňa  10. 12. 2009

PREDMET:	Žiadosť NsP Spišská Nová Ves, a. s.,  o súhlas použitia zvyšných 	
	prostriedkov dotácie na nákup narkotizačného prístroja 

Predkladá:
PhDr. Ján Volný, PhD.
primátor mesta 

Spracovala:	
Ing. Andrea Jančíková
vedúca kancelárie primátora

Prerokované:	
v kolégiu primátora 

Dôvod predloženia:	
na základe predloženia žiadosti

Prizvaný:	

Podpisy:

Návrh na uznesenie:
Mestské zastupiteľstvo v Spišskej Novej Vsi

schvaľuje 

žiadosť NsP Spišská Nová Ves, a. s., o použitie zvyšných prostriedkov z poskytnutej dotácie v zmysle uznesenia č. 541 vo výške 1 243,82 € na nákup narkotizačného prístroja.

.

	Nemocnica s poliklinikou Spišská Nová Ves, a. s.,  predložila dňa 25. 11. 2009 vyúčtovanie poskytnutej dotácie v zmysle uznesení MsZ č. 541.
Jednalo sa o poskytnutie dotácie vo výške 3 333 € na zabezpečenie odsávačky na interné oddelenie.

	Nakoľko sa podarilo v rámci verejného obstarávania zabezpečiť tento prístroj za nižšie náklady - a to v cene 2 089,18 €, z poskytnutej dotácie mestom sa zvýšila suma 1 243,82 €.
NsP Spišská Nová Ves, a. s., požiadala Mesto Spišská Nová Ves o odsúhlasenie použitia zvyšnej čiastky  1 243,82 € na zakúpenie narkotizačného prístroja, ktorého celková obstarávacia cena je 59 749 €. 

Vzhľadom k tomu, že dotácie boli poskytnuté na základe prijatých uznesení mestského zastupiteľstva, v prípade vyhovenia žiadosti je potrebné prijať doplňujúce uznesenie.
 
Odporúčame Mestskému zastupiteľstvu v Spišskej Novej Vsi žiadosti vyhovieť a schváliť uznesenie v znení:

Mestské zastupiteľstvo v Spišskej Novej Vsi schvaľuje žiadosť NsP Spišská Nová Ves, a. s., o použitie zvyšných prostriedkov z poskytnutej dotácie v zmysle uznesenia č. 541 vo výške 1 243,82 € na nákup narkotizačného prístroja.

Pre informáciu uvádzame následné upravené hodnoty poskytnutých dotácií pre NsP Spišská Nová Ves:

A.	8 068 € - na prístroj na kryoterapiu pre neurologické oddelenie NsP,  uznesenia MsZ č. 541 z 23. 4. 2009 a č. 612 zo dňa 19. 11. 2009 
	(pôvodná výška dotácie 8 300 €)
B.	2 089,18 €  na odsávačku pre interné odd. NsP, uz. 541 z 23. 4. 2009 
	(pôvodná výška dotácie 3 333 €)
C.	11 475,82 € na narkotizačný prístroj pre ARO NsP SNV, uznesenie MsZ č. 551 zo dňa 18. 6. 2009 a uznesenie MsZ č. 612 zo 19.11. 2009 (odsúhlasenie použitia zvyšnej sumy z prístroja na krytoterapiu vo výške 232 €)
	(pôvodná suma dotácie 10 000 €) 

V Spišskej Novej Vsi 9. 12. 2009							

							                Ing. Andrea Jančíková
		      				                      vedúca kancelárie primátora